ROMÂNIA									Nr. 6300/14.12.2023
JUDEŢUL  CONSTANŢA                                                              
COMUNA  ION  CORVIN
COMPARTIMENT CONTABILITATE


RAPORT
privind aprobarea sumei necesare acordării de cadouri - Pom de Crăciun pentru copiii din comuna Ion Corvin
  

Având în vedere prevederile:
· Legii Bugetului de Stat nr. 368/2022 pe anul 2023,
· Legii nr. 273/2006 privind finanțele publice locale, cu modificările și completările ulterioare;
- art. 129 alin. (4) lit. a) din Ordonanța de urgență a Guvernului nr. 57/2019 privind Codul administrativ, printre atribuțiile consiliului local ca autoritate deliberativă locală ce are iniţiativă şi hotărăşte, în condiţiile legii, în toate problemele de interes local inclusiv cele de administrare a bugetului local de venituri și cheltuieli dar și asigurarea serviciilor către cetățeni.
Din discuțiile purtate și ținând cont de solicitările și așteptările cetățenilor comunei în privința acordării unor cadouri pentru copii cu ocazia sărbătorilor de Crăciun, întrucât până în acest an toți copiii, cel puțin cei de vârsta școlară primeau în anii anteriori cadouri cu titlul de pom de Crăciun prin grija și cu fonduri alocatede către Consiliul Județean Constanța și ținând cont de faptul că nici anul acesta consiliul judetean nu a mai alocat fonduri pentru această destinație,  așa cum au fost obișnuiti copiii, și în buna tradiție ortodoxă, consider că din bugetul local poate fi alocată o sumă care să acopere câte un cadou acordat în acest scop copiilor de vârsta școlară precum și unor copii care provin din familii defavorizate pentru care parinții nu au posibilitatea de a le oferi o portocală sau dulciuri cu ocazia sărbătorilor de iarnă. 
Pentru aceste motive, ținând cont de situația financiară precară a părinților pe care unii copii sunt nevoiți să o îndure, propun acordarea unui cadou constând în bomboane de pom de Crăciun, suc, portocale sau dulciuri în valoare de 50 lei în limita sumei de 20000 lei cel puțin pentru copiii de vârsta școlară și grădiniță dar și pentru unii copii din familii despre care compartimentul de specialitate al primăriei cunoaște că se află într-o situație financiară mai de deosebită, mai grea.   
Propun inițierea unui proiect de hotărâre care să fie supus spre analiză, dezbatere și aprobarea Consiliului Local.


INSPECTOR,
IANOȘI ADRIANA

